b"\n_START_ARTICLE_\nPamumula ng mukha\n_START_PARAGRAPH_\nAng pamumula ng mukha ay ang kalagayan ng pamumula, maaari ring may pamumutla, na matatanaw at mapapansin sa mukha ng tao na dulot ng pagkapahiya, kagitlaanan, pagkabigla, kawalan ng kayabangan, o maging ng dahil sa pag-ibig. Isa itong pisyolohikong katangian ng katawan ng tao na maaaring maging sanhi ng pagkakanulo o pagkalantad ng damdamin ng isang tao hinggil sa ibang tao, sa isang paksa, o sa anumang bagay. May pamumula rin ng mukha na dahil sa pagkagalit o kaya dahil sa pag-inom ng alak o anumang nakalalasing na inumin o gamot. Mayroon ding pamumula ng mga pisngi. Kaiba ang pamumula ng mukha sa pamumula ng buong katawan ng tao._NEWLINE_Ayon kay Charles Darwin, isang pinakanatatangi o kakatwa't kakaibang pagpapakita ng damdamin ang pamumula ng mukha. Idinagdag pa niya isa ito sa mga pinakapantaong ekspresyong naipapakita o nailalantad ng tao.\n_START_SECTION_\nSanhing pisyolohikal\n_START_PARAGRAPH_\nNagaganap ang bugsuang pamumula ng mukha dahil sa paglapad ng mga daluyan ng dugo ng balat na sinasanhi ng sistemang nerbiyos sa loob ng partikular na mga kalagayang mental o katayuan ng isipan.\n_START_SECTION_\nPaglalarawan\n_START_PARAGRAPH_\nMas malimit na maganap at nakababahala ang pamumula ng mukha sa panahon ng pubertad, ang panahon ng pagbibinata o pagdadalaga, ng isang tao. Gayundin sa panahon ng pagkakaroon ng pagbabago sa buhay ng isang babae. Maaaring nalalaman at inaalintana ito ng taong nagkakaroon ng palagiang pamumula ng mukha._NEWLINE_Nakaradarama ng pagkaalangan o naiilang ang isang lalaki kapag namumula ang kanyang mukha. Sa mga kababaihan, itinuturing ito bilang isang kaakit-akit na katangian."